Α4-0321/96

Ψήφισμα σχετικά με την έκθεση της Ομάδας Εμπειρογνωμόνων για την πολιτική ανταγωνισμού στη νέα εμπορική τάξη πραγμάτων: ενίσχυση της διεθνούς συνεργασίας και των κανόνων ανταγωνισμού (COM(95)0359 - C4-0352/95)

Το Ευρωπαϊκό Κοινοβούλιο,

- λαμβάνοντας υπόψη την έκθεση της Ομάδας Εμπειρογνωμόνων σχετικά με την πολιτική ανταγωνισμού στη νέα εμπορική τάξη πραγμάτων

(COM(95)0359 - C4-0352/95),

- λαμβάνοντας υπόψη την ανακοίνωση της Επιτροπής προς το Συμβούλιο «Προς ένα διεθνές σύστημα κανόνων ανταγωνισμού» (COM(96)0284),

- λαμβάνοντας υπόψη το ψήφισμά του της 14ης Φεβρουαρίου 1996 σχετικά με την XXIV έκθεση της Επιτροπής για την πολιτική ανταγωνισμού και ιδιαίτερα το κεφάλαιο που αφορά τις «διεθνείς πτυχές» ((ΕΕ C 65 της 4.3.1996, σελ. 90)),

- έχοντας υπόψη την έκθεση της Επιτροπής Εξωτερικών Οικονομικών Σχέσεων και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (Α4-0321/96),

Α. λαμβάνοντας υπόψη την αυξανόμενη απελευθέρωση των δραστηριοτήτων στο διεθνές εμπόριο, την παροχή υπηρεσιών και τις επενδύσεις στο πλαίσιο του πολυμερούς εμπορικού συστήματος,

Β. έχοντας υπόψη τα όλο και αυξανόμενα πεδία δράσης για εταιρίες με διεθνείς δραστηριότητες ενόψει της διεθνοποίησης των αγορών,

Γ. λαμβάνοντας υπόψη το γεγονός ότι ήδη το 1946, με την ευκαιρία των διαπραγματεύσεων για τη Χάρτα της Αβάνας, επετεύχθησαν κανόνες ανταγωνισμού οι οποίοι όμως δεν αποτέλεσαν μέρος της Γενικής Συμφωνίας Δασμών και Εμπορίου (GATT),

Δ. έχοντας υπόψη τις εργασίες στο πλαίσιο του ΟΟΣΑ και του ΟΗΕ για τη θέσπιση κανόνων ανταγωνισμού και κώδικα δεοντολογίας για τις εταιρίες με διεθνείς δραστηριότητες,

Ε. λαμβάνοντας υπόψη ότι οι προσπάθειες για την επίτευξη ελεύθερου και θεμιτού ανταγωνισμού σύμφωνα με συγκεκριμένους κανόνες και σε διεθνές επίπεδο υπάγεται στους ακρογωνιαίους λίθους μιας ελεύθερης εμπορικής τάξης πραγμάτων, χωρίς την οποία όλα τα δυνατά βήματα για την απελευθέρωση των αγορών θα συναντούσαν σημαντικό εμπόδιο από τον πληθυσμό κυρίως στα βιομηχανικά κράτη,

1. διαπιστώνει ότι η ενσωμάτωση των παγκοσμίων αγορών επί τη βάσει των αποτελεσμάτων του Γύρου της Ουρουγουάης συνεχίζεται με όλο και μεγαλύτερο ρυθμό, ενώ η αυτονομία δράσης των εθνικών οικονομικών πολιτικών, ακόμα και σε επίπεδο περιφερειακών οικονομικών μπλοκ, εξακολουθεί να περιορίζεται[semigr ]

2. εφιστά την προσοχή στο γεγονός ότι λόγω της παγκόσμιας κατάργησης των τελωνειακών φραγμών, αυξάνεται η σημασία των μη δασμολογικών εμπορικών εμποδίων για την προστασία των μεμονωμένων αγορών των χωρών, ενώ στον εν λόγω τομέα υπάγονται επίσης πρακτικές αθέμιτου ανταγωνισμού από εταιρίες οι οποίες επηρεάζουν σημαντικά ή καταπατούν τις τελωνειακές συμβάσεις που έχουν επιτευχθεί μεταξύ των συμβαλλομένων μερών του ΠΟΕ[semigr ]

3. εκφράζει τις επιφυλάξεις του για το ότι οι ισχύοντες κανόνες του ΠΟΕ, εκτός βέβαια από τις διατάξεις κατά του ντάμπινγκ, αποτελούνται μόνο από δικαιώματα και υποχρεώσεις για τις κυβερνήσεις των συμβαλλομένων μερών του, ενώ δεν εξετάζουν καθόλου τις εμπορικές πτυχές επιχειρήσεων, διεθνικών επιχειρήσεων και ιδιωτικών προσώπων[semigr ]

4. θεωρεί ότι η έλλειψη κανόνων για τον ανταγωνισμό ή/και η μη αποτελεσματική εφαρμογή τους κυρίως στις αναπτυσσόμενες χώρες και τις μικρές βιομηχανικές χώρες επηρεάζει σημαντικά τις διασυνοριακές οικονομικές δραστηριότητες[semigr ] εφιστά εκτός αυτού την προσοχή στις μεγάλες διαφορές που υφίστανται στις διατάξεις για τον ανταγωνισμό μεταξύ των βιομηχανικών κρατών οι οποίες επηρεάζουν την απολύτως απαραίτητη συνεργασία μεταξύ των εθνικών αρχών για την πολιτική ανταγωνισμού[semigr ]

5. εφιστά την προσοχή στην αύξηση των διασυνοριακών συμφωνιών των εταιριών, η πολιτική ανταγωνισμού των οποίων υπερβαίνει τον τομέα δραστηριότητας των εθνικών αρχών ανταγωνισμού, ενώ στην περίπτωση λήψης μέτρων για την πολιτική ανταγωνισμού μπορεί να προκύψουν προβλήματα λόγω των συνεπειών της εκτός της επικράτειας της χώρας[semigr ]

6. επιδοκιμάζει, για το σκοπό αυτό, την πρωτοβουλία της Επιτροπής η οποία προτείνει στην ανακοίνωσή της προς το Συμβούλιο να δημιουργηθεί κατά τη διάρκεια της διάσκεψης υπουργών ΠΟΕ το Δεκέμβριο 1996 μια ομάδα εργασίας για την ανάπτυξη ενός διεθνούς πλαισίου για τη θέσπιση κανόνων ανταγωνισμού, εκφράζει όμως την ανησυχία του για το ότι δεν περιλήφθηκαν ζητήματα ανταγωνισμού στην ημερήσια διάταξη των διαπραγματεύσεων του ΟΟΣΑ για μια πολυμερή επενδυτική συμφωνία[semigr ]

7. θεωρεί ότι ο ΠΟΕ αποτελεί, λόγω της αρμοδιότητάς του για τα στοιχεία της εμπορικής τάξης πραγμάτων, του μεγάλου αριθμού των συμβαλλομένων μερών - στον οποίο υπάγονται και πολλά αναπτυσσόμενα κράτη - των υφιστάμενων υποδομών διαπραγμάτευσης καθώς και της δυνατότητας εφαρμογής ενιαίας διαδικασίας επιδιαιτησίας, το καλύτερο δυνατό διεθνές μέσο για την προετοιμασία και τη διαπραγμάτευση διεθνών κανόνων ανταγωνισμού[semigr ]

8. πιστεύει ότι οι εργασίες άλλων διεθνών οργανισμών, όπως π.χ. του ΟΟΣΑ και της UNCTAD, αποτελούν σημαντική συμβολή για την ανάπτυξη πολυμερών κανόνων ανταγωνισμού[semigr ]

9. πιστεύει ότι οι διεθνείς κανόνες για τον ανταγωνισμό θα πρέπει να βασίζονται στη μη διάκριση και τη διαφάνεια, ενώ κύρια αντικείμενά τους θα πρέπει να είναι οι τομείς της κατάχρησης της κυρίαρχης θέσης στην αγορά, οι αθέμιτες συμφωνίες ανταγωνισμού μεταξύ των εταιριών (καρτέλ) καθώς και οι έλεγχοι της συγχώνευσης ή απορρόφησης εταιριών[semigr ]

10. εφιστά, εκτός αυτού, την προσοχή στη σημασία που έχουν οι διατάξεις σχετικά με τις κρατικές επιδοτήσεις για την πολιτική ανταγωνισμού, για τις οποίες υφίστανται ήδη πρώτα παραδείγματα στον Παγκόσμιο Οργανισμό Εμπορίου υπό τη μορφή απαγόρευσης των επιδοτήσεων των εξαγωγών σύμφωνα με το άρθρο XVI της GATT, οι οποίες όμως θα πρέπει να διευρυνθούν, όπως π.χ. στη συμφωνία ΟΟΣΑ σχετικά με την κατασκευή πλοίων ή στη διμερή συμφωνία ΕΕ-ΗΠΑ σχετικά με τα πολιτικά αεροσκάφη[semigr ]

11. ζητεί να εξετασθεί περισσότερο το πρόβλημα των εξαγωγικών εγγυήσεων ως προς τη σημασία του για την πολιτική ανταγωνισμού ώστε να καταστεί δυνατή η αποτροπή μιας συγκεκαλυμμένης επιδότησης[semigr ]

12. θεωρεί ότι οι διατάξεις πολιτικής ανταγωνισμού και ο κώδικας για τις επιδοτήσεις της ΕΕ καθώς και η σχετική πρακτική της αποτελούν σημαντικά σημεία για την εκπόνηση διεθνών κανόνων ανταγωνισμού οι οποίοι θα πρέπει να λαμβάνουν οπωσδήποτε υπόψη τις μεγάλες οικονομικές αποκλίσεις των συμβαλλομένων μερών του ΠΟΕ[semigr ]

13. τάσσεται, για το σκοπό αυτό, υπέρ της εκπόνησης κοινών αρχών για την πολιτική ανταγωνισμού, η μετατροπή σε εθνικό δίκαιο των οποίων καθώς και η αποτελεσματική εφαρμογή τους στο πλαίσιο των μεταβατικών προθεσμιών σύμφωνα με το οικονομικό επίπεδο ανάπτυξης μεταξύ των συμβαλλομένων μερών του ΠΟΕ θα πρέπει να συμφωνηθούν δεσμευτικά[semigr ]

14. εκφράζει την πεποίθησή του για το ότι με τη δημιουργία διεθνών κανόνων ανταγωνισμού θα καταργηθεί σταδιακά η εφαρμογή των μέτρων κατά του ντάμπινγκ, δεδομένου ότι οι σχετικές πρακτικές είναι δυνατές μόνο στην περίπτωση υφιστάμενων περιορισμών του ανταγωνισμού, ιδιαίτερα σε ότι αφορά την επανεισαγωγή προϊόντων που έχουν υποστεί ντάμπινγκ[semigr ]

15. τάσσεται υπέρ της όσο το δυνατόν συντομότερης έναρξης των διαπραγματεύσεων στο πλαίσιο του Παγκόσμιου Οργανισμού Εμπορίου με στόχο την εφαρμογή ελάχιστων προδιαγραφών για την πολιτική του ανταγωνισμού στο πολυμερές σύστημα εμπορίου[semigr ]

16. ζητεί τη δημιουργία ενός διεθνούς φορέα, αρμόδιου για θέματα ανταγωνισμού, στο πλαίσιο του ΠΟΕ που θα ακολουθεί διαδικασίες παρόμοιες με αυτές ενός δικαστηρίου[semigr ]

17. καλεί την Επιτροπή να υποβάλει στο Συμβούλιο σχέδιο αντίστοιχης εντολής διαπραγμάτευσης το οποίο να περιλαμβάνει ως ουσιαστικότερο στοιχείο την απαγόρευση των συμφωνιών που περιορίζουν τον ανταγωνισμό μεταξύ των εταιριών (καρτέλ), τον έλεγχο των διασυνοριακών συγχωνεύσεων εταιριών καθώς και κώδικα για τις κρατικές επιδοτήσεις[semigr ]

18. αναγνωρίζει ότι μεταξύ της ΕΕ και ενός αριθμού τρίτων κρατών υφίστανται διμερείς συμφωνίες συνεργασίας στον τομέα της πολιτικής ανταγωνισμού οι οποίες αποτελούν απαραίτητο στοιχείο για τη βελτίωση του διεθνούς ανταγωνισμού, πιστεύει όμως ότι το δίκτυο των διμερών αυτών συμφωνιών δεν μπορεί να αντικαταστήσει την πολυμερή εμπορική τάξη πραγμάτων[semigr ]

19. εφιστά ιδιαίτερα την προσοχή στα προβλήματα της ανταλλαγής εμπιστευτικών πληροφοριών μεταξύ των αρχών ανταγωνισμού στην ΕΕ και στα τρίτα κράτη, η οποία αποτελεί σημαντικό στοιχείο της πολιτικής ανταγωνισμού[semigr ]

20. επισημαίνει ότι μια ευρεία εναρμόνιση των εθνικών διατάξεων περί ανταγωνισμού, η οποία θα μπορούσε να πραγματοποιηθεί στο πλαίσιο διεθνών κανόνων για την πολιτική ανταγωνισμού, αποτελεί αναγκαία προϋπόθεση για την ανταλλαγή εμπιστευτικών πληροφοριών μεταξύ των αρμοδίων για τον ανταγωνισμό εθνικών αρχών[semigr ]

21. τάσσεται, για το σκοπό αυτό, ανεξάρτητα από τις προσπάθειες που πραγματοποιούνται σε πολυμερές επίπεδο, υπέρ της εναρμόνισης των υφιστάμενων διατάξεων ανταγωνισμού μεταξύ των σημαντικότερων βιομηχανικών κρατών ως προϋπόθεση για τη στενότερη συνεργασία της ΕΕ με τις αρχές ανταγωνισμού των τρίτων κρατών[semigr ]

22. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο, στις κυβερνήσεις και τα κοινοβούλια των κρατών μελών καθώς και στα συμβαλλόμενα μέρη που συνεδριάζουν στο πλαίσιο της Διάσκεψης Υπουργών του ΠΟΕ το Δεκέμβριο 1996 στη Σιγκαπούρη.